Margus Kappel

Margus Kappel (sündinud 7. septembril 1956) on eesti klahvpillimängija ja pedagoog. 

Ta lõpetas 1971. aastal Nõmme Lastemuusikakooli ja 1975. aastal Tallinna Muusikakeskkooli. 1980. aastal lõpetas Tallinna Riikliku Konservatooriumi klaveri eriala dotsent Ada Kuuseoksa õpilasena.  

Ta on mänginud rokkansamblites Ruja (1974–1979), Kaseke ja Rock Hotel. 

Džässi on ta mänginud muu hulgas Lembit Saarsalu ansamblis (1978–1980) ning trios, millesse peale tema kuulusid kitarristid Ain Varts  ja Riho Sibul. Trio esines 1984 Tallinnas ja Tartus. 

Anne Ermi hinnangul on Margus Kappel "emotsionaalne ja tehniliselt suutlik pianist". 

Aastast 2016 on ta Gustav Adolfi Gümnaasiumis klaveriõpetaja.

 Tunnustus 

 2015 Valgetähe V klassi teenetemärk.

 Isiklikku 
Tema isa Johannes Kappel (1907–1982) oli Tallinna Piiskopliku Toomkoguduse organist.  Ta on olnud abielus Merle Talvikuga, neil on poeg Karl Olaf. 

 Viited 

 Välislingid 


 Margus Kappel saates "Kukul külas", 27 jaanuar 2002, 1. osa, 2. osa

Kategooria:Eesti pianistid
Kategooria:Valgetähe V klassi teenetemärgi kavalerid
Kategooria:Ruja
Kategooria:Eesti Muusika- ja Teatriakadeemia vilistlased
Kategooria:Sündinud 1956